《观施氏芍药呈同游者》
宋代·李焘

怪底吹残万点红，余妍都在此花中。
攀枝未许风流尽，振袂还花结习空。
杳杳人谁赠南园，菲菲身恐堕仙宫。
乞将新雨酬佳丽，始信青春不负公。

作者简介：（1115—1184）眉州丹棱人，字仁甫、子真，号巽岩。高宗绍兴八年进士。十二年，始调华阳主簿。历官至礼部侍郎。孝宗淳熙十一年，以敷文阁学士致仕。卒谥文简。以名节、学术著称，长于吏治，关心民瘼，然终未获大用。博览典籍，著述宏富。纂修《续资治通鉴长编》，用力四十年始成，取材广泛，考订精核。又有《易学》、《春秋学》、《六朝通鉴博议》、《说文解字五音韵谱》及文集等。